Covid-19-statistieke: Verwagte piek kom ál naderDr. Zweli Mkhize, minister van gesondheid. (Foto: GCIS) Altesaam 138 134 bevestigde gevalle van Covid-19 is nou in Suid-Afrika aangemeld – ŉ toename van 6 334 gevalle in die afgelope 24 uur. Zweli Mkhize, die minister van gesondheid, het Sondagaand die jongste Covid-19-statistieke vir Suid-Afrika bekendgemaak. Volgens Mkhize is nog 43 Covid-19-verwante sterftes in dié tydperk aangemeld. Dit bring die land se dodetal op 2 456 te staan. Altesaam 68 925 pasiënte het egter in dié stadium reeds aan Covid-19 herstel. Volgens Mkhize is 1 567 084 toetse tot op hede uitgevoer waarvan meer as die helfte (51%) in die private sektor gedoen is. Die minister het in ŉ verklaring gesê Suid-Afrika beleef tans ŉ vinnige toename in infeksies wat daarop dui dat die land soos verwag sy piek in Julie en Augustus gaan bereik. Mkhize het verduidelik hoewel alle provinsies ŉ toename in Covid-19-gevalle gaan beleef, sal provinsies met hoë ekonomiese aktiwiteit veral deurloop. Dít sluit in Gauteng en Wes-Kaap gevolg deur die Oos-Kaap en KwaZulu-Natal. “Ons glo dat Gauteng binne die komende dae die meeste Covid-19-gevalle gaan hê,” het die minister verduidelik. Provinsiale statistieke: Sterftes en mense wat herstel het: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.